ವಿಫಲತೆಗೆ ಕಾರಣಗಳ ಸಮಗ್ರ ಮಾಹಿತಿ

ಕ್ರ.ಸಂ	ವಿವರಗಳು	ಕಾಲ	ಅವನತಿ/ವಿಫಲತೆಗೆ ಕಾರಣಗಳು
1	ಪೋರ್ಚುಗೀಸರು	1510	1. ಅಲ್ಬುಕರ್ಕನ ನಂತರ ಬಂದ ಅಧಿಕಾರಿಗಳು ಅಸಮರ್ಥರೂ, ಭ್ರಷ್ಠರೂ ಆಗಿದ್ದರು. 2. ಮರಾಠರು ಬೆಸ್ಸಿನ್ ನಿಂದ ಹೊರಹಾಕಿದರು. 3. ಮೊಘಲರು 1632 ರಲ್ಲಿ ಹೂಗ್ಲಿಯಿಂದ ಹೊರಹಾಕಿದರು. 4. ಇವರ ಮತಾಂಧತೆ ನೀತಿಯಿಂದ ಬೇಸತ್ತ ಜನ ಗೋವೆಯನ್ನು ತ್ಯಜಿಸಿದರು. 5. ಇವರಲ್ಲಿ ಆಳಲು ಬೇಕಾದ ಆರ್ಥಿಕ ಮತ್ತು ಮಾನವ ಸಂಪನ್ಮೂಲ ಇರಲಿಲ್ಲ. 6. 1580 ರಲ್ಲಿ ಪೋರ್ಚುಗಲ್ ತನ್ನ ಸ್ವಾತಂತ್ರವನ್ನು ಕಳೆದುಕೊಂಡು ಕೆಲಕಾಲ ಸ್ಪೇನ್ ನ ಆಳ್ವಿಕೆಗೆ ಒಳಪಟ್ಟಿತ್ತು.
2	ಫ್ರೆಂಚರು	1763	1. ಫ್ರೆಂಚರು ವ್ಯಾಪಾರವನ್ನು ನಿರ್ಲಕ್ಷಿಸಿ ರಾಜಕೀಯದಲ್ಲಿ ಹೆಚ್ಚು ಆಸಕ್ತಿ ಹೊಂದಿದ್ದರು. ಇವರಿಗೆ ಯುದ್ಧಗಳಿಗೆ ಬೇಕಾದ ಸಂಪನ್ಮೂಲಗಳ ಕೊರತೆಇತ್ತು. 2. ಇಂಗ್ಲೀಷರು ವ್ಯಾಪಾರದ ಮೇಲೆ ಹೆಚ್ಚು ಗಮನ ಹರಿಸಿದರು. ಇವರಿಗೆ ಯುದ್ಧಗಳಿಗೆ ಬೇಕಾದ ಸಂಪನ್ಮೂಲಗಳು ಇದ್ದವು. 3. ಫ್ರಾನ್ಸನಲ್ಲಿ ರಾಜಕೀಯ ಅಸ್ಥಿರತೆ ಇದ್ದ ಕಾರಣ ಫ್ರೆಂಚ್ ಕಂಪನಿಗೆ ಬೆಂಬಲ ಸಿಗಲಿಲ್ಲ. 4.ಇಂಗ್ಲೆಂಡಿನಲ್ಲಿ ರಾಜಕೀಯ ಸ್ಥಿರತೆ ಇದ್ದ ಕಾರಣ ಇಂಗ್ಲೀಷರಿಗೆ ಪೂರ್ಣ ಬೆಂಬಲ ಸಿಕ್ಕಿತು. 5. ಇಂಗ್ಲೀಷ ನೌಕಾಪಡೆ ಫ್ರೆಂಚರ ನೌಕಾಪಡೆಗಿಂತ ಉತ್ತಮವಾಗಿತ್ತು. 6. ಇಂಗ್ಲೀಷ ಅಧಿಕಾರಿಗಳಲ್ಲಿ ಪರಸ್ಪರ ಸಹಕಾರ ಇತ್ತು ಫ್ರೆಂಚರ ಅಧಿಕಾರಿಗಳಲ್ಲಿ ಸಹಕಾರವಿರಲಿಲ್ಲ. 7. ಫ್ರೆಂಚರ ಡೂಪ್ಲೆ ಕೇವಲ ಚತುರನಾಗಿದ್ದನು. ಆದರೆ ಇಂಗ್ಲೀಷರ ರಾಬರ್ಟ ಕ್ಲೈವ ಯುದ್ಧ ಮತ್ತು ರಾಜಕೀಯದಲ್ಲಿ ಸಮಯಾನುಸಾರ ನಿರ್ಣಯ ತೆಗೆದುಕೊಳ್ಳುತ್ತಿದ್ದನು.
3	ಡಚ್ಚರು	ದಕ್ಷಿಣ ಪೂರ್ವ ಏಷ್ಯಾದಲ್ಲಿ ಹೊಸದಾಗಿ ಗಳಿಸಿಕೊಂಡ ದ್ವೀಪಗಳ ಕಡೆಗೆ ಹೆಚ್ಚು ಗಮನ ಹರಿಸಿದರು.
4	ಪ್ರ.ಸ್ವಾ. ಸಂಗ್ರಾಮ	1857	1. ಸೂಕ್ತ ಸೇನಾ ನಾಯಕತ್ವದ ಕೊರತೆ. 2. ಸಿಪಾಯಿಗಳು ಲೂಟಿ ದರೋಡೆಯಿಂದ ಜನಸಾಮಾನ್ಯರ ವಿಶ್ವಾಸ ಕಳೆದುಕೊಂಡರು. 3. ಇಂಗ್ಲೀಷರಲ್ಲಿದ್ದ ಸುಧಾರಿತ ಶಸ್ತ್ರಾಸ್ತ್ರಗಳು ಸಿಪಾಯಿಗಳಲ್ಲಿರಲಿಲ್ಲ. 4. ಬ್ರಿಟೀಷರಿಗಿದ್ದ ಟೆಲಿಗ್ರಾಫ ವ್ಯವಸ್ಥೆ ಸಿಪಾಯಿಗಳಿಗಿರಲಿಲ್ಲ. 5. ಭಾರತೀಯ ರಾಜರುಗಳಾದ ಸಿಖ್ಖರು , ನಿಜಾಮರು , ಮುಂತಾದ ಸಂಸ್ಥಾನಗಳ ರಾಜರು ಬ್ರಿಟೀಷರಿಗೆ ನಿಷ್ಠೆ ತೋರಿ ಸಿಪಾಯಿಗಳಿಗೆ ಬೆಂಬಲ ನೀಡಲಿಲ್ಲ. 6. ಸಿಪಾಯಿಗಳಲ್ಲಿ ಸಂಘಟನೆಯ ಕೊರತೆ ಇತ್ತು. 7. ಇಂಗ್ಲೀಷರು ನಿಶ್ಚಿತ ಗುರಿ ಹೊಂದಿದ್ದರು.ಆದರೆ ಸಿಪಾಯಿಗಳಿಗೆ ಖಚಿತ ಗುರಿ ಇರಲಿಲ್ಲ.
5	ರಾಷ್ಟ್ರಸಂಘ	1939	1. ಅಮೇರಿಕಾ ಸಂಯುಕ್ತ ಸಂಸ್ಥಾನ ಆರಂಭದಿಂದಲೂ ಸಂಘವನ್ನು ಸೇರಲಿಲ್ಲ. 2. ವಿಶ್ವದ ಎಲ್ಲಾ ರಾಷ್ಟ್ರಗಳೂ ಲೀಗ್ ನ ಸದಸ್ಯರಾಗಿರಲಿಲ್ಲ. 3. ಲೀಗ್ ಗೆ ತನ್ನದೇ ಆದ ಸೈನ್ಯಶಕ್ತಿ ಇರಲಿಲ್ಲ. 4. ಹಲವಾರು ದೇಶಗಳು ಲೀಗ್ ನಿಂದ ಹೊರಗುಳಿದವು. 5. ಲೀಗ್ ತೃಪ್ತಿಕರವಾದ ನಿಶ್ಯಸ್ತ್ರೀಕರಣವನ್ನು ತರಲು ವಿಫಲಗೊಂಡಿತು.